<classify> VIJANA zaidi ya 1,200 nchini wanatarajia kunufaika na mradi wa kukuza maarifa na mafunzo kwa ajili ya ajira rasmi na isiyo rasmi, unaotekelezwa kwa ushirikiano kati ya Serikali ya Canada na Tanzania ISTEP.Akizungumza kwenye warsha ya siku mbili inayofanyika jijini Arusha, Mkurugenzi wa Ufundi na Mafunzo ya Ufundi Stadi kutoka Wizara ya Elimu, Sayansi na Teknolojia, Dk Noel Mbonde almesema mradi huo umeanza kutekelezwa mwaka 2014 hadi 2020 na utagharimu zaidi ya Sh bilioni 22.7.Alisema lengo kubwa la mradi huo ni kukuza uelewa na ujuzi kwa vijana wa ili waweze kusaidia nchi kufikia uchumi wa kati kupitia viwanda.Maana hawa vijana wanapewa mafunzo mahiri na sanifu, kupitia mahitaji ya soko ili wanapomaliza tu wanaweza kujiajiri au kuajiriwa na kusaidia nchi yetu katika suala la uanzishwaji viwanda,alisema.Dk Mbonde alisema Serikali ya Canada inatekeleza mradi huo kupitia Taasisi ya Vyuo nchini humo CICan na wamejikita kutoa mafunzo kwenye vyuo saba vya VETA na Chuo cha Ufundi Arusha katika nyanja zenye upungufu wa wataalamu kama gesi, madini, mafuta,utalii na masuala ya jinsia na masoko. Alivitaja vyuo vilivyoteuliwa kutekeleza mradi huo wa miaka sita ni Chuo cha Ufundi Stadi VETA Mkoani Shinyanga,Mwanza,Pwani,Moshi, Chuo cha Walimu Morogoro na Chuo cha Ufundi Arusha.Mhandisi wa Baraza la Taifa la Elimu ya Ufundi NACTE, Gemma Modu alisema mradi wa ISTEP utakapokamilika wanarajia kupata vijana mahiri watakaoshiriki kujenga Tanzania ya viwanda kupitia maeneo ya madini na utalii ambayo yamepewa kipaumbele katika mradi.Kwa upande wao wataalamu wa mafunzo hayo kutoka nchini Canada wakiongozwa na mratibu wa mradi Dk Alan Copeland, Tom Tunney na mwakilishi wa ubalozi ws Canada nchini Tanzania Nathalie Garon walisema mradi unatoa vifaa vya kufundishia vyuoni na huku wakitoa mafunzo maeneo yaliolengwa kwa kuzingatia mtaala wa Nacte.  <topic>: KITAIFA 